
Raport de specialitate
la proiectul de hotărâre privind aprobarea bugetului de venituri şi cheltuieli şi a anexelor, pe anul 2024, la Ocolul Silvic Sebeş R.A.

 
Văzând adresa Ocolului Silvic Sebeş RA nr. 528/09.02.2024 - înregistrată la Municipiul Alba Iulia cu nr. 16271/09.02.2024 referitoare la depunerea în vederea aprobării de către Consiliul Local a Bugetului de Venituri și Cheltuieli pe anul 2024 al Ocolului Silvic Sebeș, cu anexele 1-9; 


Văzând Nota de fondamentare a indicatorilor economico-financiari care se modifică semnificativ față de anul precedent la elaborarea bugetului de venituri și cheltuieli pe anul 2024 astfel:
LA CAPITOLUL VENITURI:


Veniturile totale estimate pentru anul 2024 sunt în sumă de 15080,020 mii lei. Ponderea în aceste venituri o au veniturile din vânzarea produselor, respectiv din masa lemnoasă, în sumă de 10867,500 mii lei, din servicii prestate  în sumă de 2714,091 mii lei. Cresterea veniturilor totale estimată pe anul 2024 față de veniturile realizate în anul 2023 este în procent de 70,08%.

La veniturile din prestări servicii se prevede în anul 2024 o creștere cu 114,08% , față de veniturile realizate în anul 2023, datorată extinderii activității ocolului, prin estimarea preluării de noi suprafețe, majorarea tarifelor de prestări servicii  și încheierea unor contracte de prestări servicii silvice (pază, punere în valoare, marcări etc.), precum și estimarea unor venituri din activități noi, respectiv activitatea de vânătoare.
LA CAPITOLUL CHELTUIELI:

Cheltuielile totale aprobate în BVC 2023 au fost în sumă de 9508,021 mii lei, efectuate în anul 2023 sunt în sumă de 7977,236 mii lei, estimare BVC 2024 = 14189,692 mii lei, rezultând o crestere  cu 77,88% fata de cheltuielile efectuate în 2023.

Cheltuielile propuse pentru anul 2024 au o creștere semnificativă datorată estimării  preluării de noi suprafețe, desfășurării de noi activități, majorându-se astfel cheltuielile cu bunurile, serviciile, cheltuielile de personal și alte cheltuieli de exploatare.

La estimarea cheltuielilor de natură salarială s-a avut în vedere respectarea prevederilor cap.III, sectiunea a 2-a Măsuri referitoare la disciplina economico-financiara a operatorilor economici din Legea nr.296/2023.


Fundamentarea cheltuielilor cu salariile s-a facut ținând cont de prevederile C.C.M. valabil  pentru anul 2024 și de art.73 din Legea nr.421/2023 a bugetului de stat pe anul 2024, conform căruia operatorii economici pot prevedea în bugetul de venituri și cheltuieli, majorarea cheltuielilor de natură salarială față de nivelul programat în ultimul buget de venituri și cheltuieli aprobat conform prevederilor legale, astfel:
- cu sumele reprezentând cresteri ale cheltuielilor de natură salarială aferente indicelui mediu de creștere a prețurilor prognozat pe anul 2024;

- cu sumele reprezentând creșteri ale câștigului mediu brut pe salariat datorate majorării salariului de bază minim brut pe țară garantat în plată pe anul 2024 și alte cheltuieli de natură aferente acestuia, numai pentru personalul care intră sub influența acestor reglementări;
- cu sumele reprezentând creșteri ale cheltuielilor de natura salarială pentru întreg anul 2024, datorate creșterii numărului de personal în cursul anului 2023, ca urmare a diversificării/extinderii activității.

Operatorii economici care în anul 2023 au realizat profit și nu înregistrează plăți restante la data de 31 decembrie 2023 pot programa în anul 2024, majorarea cheltuielilor de natură salarială în limita sumelor prevazute la alin. (1) și (2)  cu condiția să programeze în anul 2024 imbunatățirea rezultatului brut față de cel realizat la data de 31 decembrie 2023 și să nu programeze în anul 2024 plăți restante.

Profit brut realizat la 31 decembrie 2023  = 888,991 mii lei;


Profit brut estimat an 2024                        = 890,328 mii lei.

O.S.Sebes R.A nu înregistrează plăți restante la 31 decembrie 2023.

Indicele de creștere a castigului mediu brut lunar pe salariat estimat în BVC pe anul 2024 este 16,97 %, iar indicele de creștere a productivității muncii calculate în unități valorice este 44,87 %.


Menționăm că proiectul bugetului de venituri și cheltuieli a fost supus controlului financiar de gestiune conform HG.1151/2012 privind modul de organizare și exercitare a controlului de gestiune și a fost consultat în prealabil cu organizația de sindicat din cadrul  O.S.Sebeș R.A.

În temeiul celor enumerate mai sus, propunem Consiliului Local să aprobe Bugetul de Venituri și Cheltuieli elaborat de Ocolul Silvic Sebeș R.A. pentru anul 2024.

